اصل شوية العيال اللى بتطلع فى مظاهرات 6 ابريل مشافتش ايام عبد الناصر اللى الواحد لو اتكلم مع نفسة كان بيروح ورا الشمس و مش بيرجع تاني و دلوقتي الناس بتشتم مبارك فى العلن ولا بيحصلهم اى حاجة بيتكلموا عن الفقر و سكتوا ايام عبد الناصر لما امم ممتلكات كل رجال الاعمال و البشاوات و بلع خيرهم فى بطنة هو و اعضاء الثورة و لما كان بياخد فلوس من الشعب و يصرفها على الجزائر و اليمن و سوريا دا غير النكسة اللى جبهلنا هو و المشير عامر بيتكلموا عن الديمقراطية و نسيوا لما السادات حبس الشعب كلة دا احسن رئيس حكم مصر هو مبارك اعاد بناء مصر من جديد بعد ما كان مستلمها خرابة بمعنى كلمى خرابة دا غير الحرية و الديمقراطية و غير انة حماكوا من الارهابين اللى دول كتير لسة عايشة فيها و بتاعني من شرورها و طبعا نسيتوا انة هو سبب نصر اكتوبر و انة رجع كل شبر من ارض سينا و نسيتوا لما مسك الحكم اول حاجة قلها يا جماعة الزيادة السكانية زيادة السكان معناها الفقر فى ظل مساحة مصر المحدودة و ضعف مواردها و طبعا مش حاسين بالمخططات الاجنبية لتدمير مصر ولا انتوا اصلا منهم و واخدين فلوس من جهات اجنبية عشان تعملوا المظاهرات و انقلاب على النظام الحاكم المهم عاوز اقولكم حاجة والله العظيم لو مبارك شال ايدة من مصر احنا اللى هنندم مش هو مصر ساعتها هتبقى زي العراق و فلسطين و الجزائر ولا انتوا متعرفوش ان الجزائر شعبها جعان اكتر منكم بالرغم من ابار البترول و الغاز و ان فلوس البلد فى بطون النظام العسكري فى الجزائر اللى هو طبعا مش جزائري و متعرفوش كمان لما الجزائرين بيطلعوا مظاهرات زيكم كدا الحكومة بتخرج تقتلهم مش احنا هنا كبيرنا بنتاخد يومين فى امن الدولة و بعدين نرجع حسبي الله و نعم الوكيل فى شعب جاهل